### Beslutningstema

Det skal i denne sag besluttes, om projektforslaget for Toftlund Fjernvarme om udvidelse af deres forsyningsområde skal godkendes på vilkår.

### Historik

Der er blevet lavet en betinget godkendelse af forvaltningen den 24. november 2022 af projektforslaget. Den betingede godkendelse kan kun anvendes til at søge tilskud ved Energistyrelsens fjernvarmepulje, som er omtalt i Bekendtgørelse om tilskud til projekter vedrørende udrulning af fjernvarmedistributionsnet nr. 2306 af 18. december 2020

### Sagsfremstilling

[adresse] vil gerne udvide deres forsyningsområde til [adresse], hvor området består af 12 ejendomme, hvor af 50% er naturgasopvarmet. I projektforslaget vil Toftlund Fjernvarme søge tilskud ved Energistyrelsens fjernvarmepulje, som beskrevet i Historik. Derfor vil godkendelsen af dette projektforslag være på vilkår af, at der opnås tilsagn om tilskud ved Energistyrelsens fjernvarmepulje.

Samlet set er der flere fordele ved dette projektforslag, bl.a. at ejendomsejerne i området kan få skiftet deres nuværende opvarmningsform ud med fjernvarme, og for nogen komme af med naturgassen. Dette bidrager til opfyldelse af kommunens udvalgte FN verdensmål og Tønder Kommunes kommende DK2020-klimaplan.

Brugerøkonomi

Ud fra de udarbejdede beregninger for brugerøkonomien er der en brugerøkonomisk besparelse ved fjernvarmen i området. Dog er dette ud fra en gennemsnitsbetragtning, og der kan være individuelle forskelle på den brugerøkonomiske besparelse ejendommene imellem. Fjernvarme har andre fordele end kun økonomiske som bl.a lang levetid på fjernvarmeunit, stor komfort og forsyningssikkerhed.

Samfundsøkonomi

Fjernvarmen er ca. 230.000 kr. billigere end varmepumpealternativet. Der bliver set bort fra naturgas referencen. I de følsomhedsanalyser, som er udarbejdet, er samfundsøkonomien tilstrækkelig robust.

Alberte Christensen

Der vil over en 20 årig beregningsperiode være en reduktion på ca. 120 ton CO2e.

Tidsplan

Anlægsarbejdet planlægges samtidlig med fire andre projektforslag, som er indsendt samtidlig for Toftlund Fjernvarme, og det vides endnu ikke hvilket, der startes med.

Bilag

Projektforslaget er vedlagt som bilag

### Lovgrundlag

Bekendtgørelse af lov om varmeforsyning nr. 1215 af 14. august 2020 (Varmeforsyningsloven)

Bekendtgørelse om godkendelse af projekter for kollektive varmeforsyningsanlæg nr. 818 af 4. maj 2021 (Projektbekendtgørelsen)

Bekendtgørelse om tilskud til projekter vedrørende udrulning af fjernvarmedistributions nr. 2306 af 18. december 2020 (Fjernvarmepuljen)

### Direktøren for Teknik/Miljø, Service og Beskæftigelse indstiller,

at projektforslaget godkendes på vilkår af, at der opnås tilsagn om tilskud ved Energistyrelsens fjernvarmepulje, og

at indstillingen videresendes til Økonomiudvalget og Kommunalbestyrelsen.

Beslutning fra Teknik- og Miljøudvalget, 10. januar 2023, pkt. 6:
Indstillingen anbefales.

Beslutning fra Økonomiudvalget, 19. januar 2023, pkt. 13:
Indstillingen anbefales.

### Beslutning

Indstillingen godkendt.